Småspioner

Spy Kids er en amerikansk eventyrkomedie og familiefilm fra 2001. Filmen er skrevet og regissert av Robert Rodriguez, og har Alexa Vega og Daryl Sabara i hovedrollene, mens blant andre Antonio Banderas og Carla Gugino spiller viktige biroller.

 Handling 
Carmen (Alexa Vega) og Juni (Daryl Sabara) er to helt normale barn som har helt alminnelig kjedelige foreldre. Det er iallfall det de tror, helt til de finner ut at foreldrene Gregorio (Antonio Banderas) og Ingrid (Carla Gugino) er tidligere topptrente hemmelige agenter som blir tvunget tilbake i bransjen når de hører at flere av kollegene deres har forsvunnet på mystisk vis. Når de selv blir kidnappet, må Carmen og Juni på rekordtid lære seg alt det avanserte utstyret til foreldrene for å kunne redde dem fra fare, og de trer dermed inn i livet foreldrene så desperat prøvde å holde dem skjermet fra.

 Rolleliste 
 Antonio Banderas som Gregorio Cortez
 Carla Gugino som Ingrid Cortez
 Alexa Vega som Carmen Cortez
 Daryl Sabara som Juni Cortez
 Alan Cumming som Fegan Floop
 Tony Shalhoub som Alexander Minion
 Teri Hatcher som Ms. Gradenko
 Cheech Marin som Felix Gumm
 Robert Patrick som Mr. Lisp
 Danny Trejo som Machete
 Mike Judge som Donnagon/Donnamight

 Norske stemmer 
 Dennis Storhøi som Gregorio Cortez
 Berit Boman som Ingrid Cortez
 Hanna Kanutta Helstad som Carmen Cortez
 August Engmark som Juni Cortez
 Kåre Conradi som Fegan Floop
 Lena Meieran som Frøken Gradenko
 Karl Sundby som Onkel Machete
 Anders Hatlo som Herr Lisp
 Morten Røhrt som Minion
 Magne Lindholm som Devlin
 Bernhard Ramstad som Onkel Felix
 Ellers medvirker: Benjamin Helstad, Eirik Sønstebø, Emilie Grønsund, Ine Jansen, Preben Olram, Trond Teigen, Unn Vibeke Hol og Stig Krogstad.

 Eksterne lenker 



Kategori:Filmer fra 2001
Kategori:Familiefilmer fra USA
Kategori:Eventyrfilmer fra USA
Kategori:Actionkomedier fra USA
Kategori:Engelskspråklige filmer